Lazar Lagin

Lazar Lagin (vene keeles Лазарь Иосифович Лагин, kodanikunimega Lazar Ginzburg; 4. detsember 1903 Vitebsk – 4. juuni 1979 Moskva) oli juudi päritolu vene nõukogude satiirik ja lastekirjanik. Tema kirjanikunimi Lagin on pandud kokku eesnime Lazar ja perekonnanime Ginzburg esisilpidest.

Lagini tuntuim teos on "Vanake Hottabõtš" ("Старик Хоттабыч", ilmunud ajakirjas Pioner 1938, eraldi raamatuna 1940; teine, täiendatud väljaanne 1955). Selle peategelaseks on džinn, kelle laseb pudelist välja nõukogude koolipoiss ja kes põhjustab palju sekeldusi. Teos on eesti keeles ilmunud Eugen Hange tõlkes (Tallinn: Eesti Riiklik Kirjastus, 1953; kordustrükk Tallinn: Eesti Raamat, 1971).

Raamatu teise väljaande põhjal on tehtud ka film "Vanake Hottabõtš" (Lenfilm 1956, režissöör Gennadi Kazanski).

Kategooria:Vene kirjanikud
Kategooria:Juudi kirjanikud
Kategooria:Lastekirjanikud
Kategooria:Tööpunalipu ordeni kavalerid
Kategooria:Kuntsevo kalmistule maetud
Kategooria:Sündinud 1903
Kategooria:Surnud 1979